open-index/open-wikipedia-markdown huggingface dataset:
রাকুফ চেঁস্তোখোভা

**আরকেএস রাকুফ চেঁস্তোখোভা এসএ** (; এছাড়াও **রাকুফ চেঁস্তোখোভা** নামে পরিচিত) হচ্ছে চেঁস্তোখোভা ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯১৬ সালের মার্চ মাসে প্রতিষ্ঠিত হয়েছে। রাকুফ চেঁস্তোখোভা তাদের সকল হোম ম্যাচ চেঁস্তোখোভার স্তাদিওন জিকেএসে খেলে থাকে; যার ধারণক্ষমতা হচ্ছে ৫,৮৪৬। বর্তমানে এই ক্লাবের ম্যানেজারের দায়িত্ব পালন করছেন মারেক পাপশুন এবং সভাপতির দায়িত্ব পালন করছেন ভয়েচিখ সিগান। চেক রক্ষণভাগের খেলোয়াড় তমাশ পেত্রাশেক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, রাকুফ চেঁস্তোখোভার সবচেয়ে বড় সাফল্য হচ্ছে ১৯৬৬–৬৭ পোলীয় কাপের রানার-আপ হওয়া।

## অর্জন
***[[পোলীয় কাপ]]**
:রানার-আপ (১): ১৯৬৬–৬৭

## তথ্যসূত্র

## বহিঃসংযোগ
*   

বিষয়শ্রেণী:রাকুফ চেঁস্তোখোভা
বিষয়শ্রেণী:একস্ত্রাকলাসার ক্লাব
বিষয়শ্রেণী:পোল্যান্ডের ফুটবল ক্লাব
বিষয়শ্রেণী:১৯২১-এ পোল্যান্ডে প্রতিষ্ঠিত
বিষয়শ্রেণী:১৯২১-এ প্রতিষ্ঠিত ফুটবল ক্লাব
জাগুয়েম্বিয়ে লুবিন

**কেজিএইচএম জাগুয়েম্বিয়ে লুবিন** (, ; এছাড়াও **জাগুয়েম্বিয়ে লুবিন** নামে পরিচিত) হচ্ছে লুবিন ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৫ সালের ১০ই সেপ্টেম্বর তারিখে প্রতিষ্ঠিত হয়েছে। জাগুয়েম্বিয়ে লুবিন তাদের সকল হোম ম্যাচ লুবিনের স্তাদিওন জাগুয়েম্বিয়ে লুবিনে খেলে থাকে; যার ধারণক্ষমতা হচ্ছে ১৬,১০০। বর্তমানে এই ক্লাবের ম্যানেজারের দায়িত্ব পালন করছেন মার্তিন শেভেলা। চেক রক্ষণভাগের খেলোয়াড় লুবোমির গুলদান এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, জাগুয়েম্বিয়ে লুবিন এপর্যন্ত ৬টি শিরোপা জয়লাভ করেছে; যার মধ্যে ২টি একস্ত্রাকলাসা, ৩টি আই লিগা, এবং ১টি পোলীয় সুপার কাপ শিরোপা রয়েছে।

## অর্জন
* **[[একস্ত্রাকলাসা]]**:
** **চ্যাম্পিয়ন:** (২) ১৯৯০–৯১, ২০০৬–০৭
** **রানার-আপ:** (১) ১৯৮৯–৯০
* **[[আই লিগা]]**:
** **চ্যাম্পিয়ন:** (৩) ১৯৮৪–৮৫, ১৯৮৮–৮৯, ২০১৪–১৫
** **রানার-আপ:** (২) ২০০৩–২০০৪, ২০০৮–০৯
* **[[পোলীয় কাপ]]:**
** **রানার-আপ:** (৩) ২০০৪–০৫, ২০০৫–০৬, ২০১৩–১৪
* **[[পোলীয় সুপার কাপ]]:**
** **চ্যাম্পিয়ন:** (১) ২০০৭
** **রানার-আপ:** (১) ১৯৯১

## তথ্যসূত্র

## বহিঃসংযোগ

*  

বিষয়শ্রেণী:জাগুয়েম্বিয়ে লুবিন
বিষয়শ্রেণী:একস্ত্রাকলাসার ক্লাব
বিষয়শ্রেণী:পোল্যান্ডের ফুটবল ক্লাব
বিষয়শ্রেণী:১৯৪৫-এ পোল্যান্ডে প্রতিষ্ঠিত
বিষয়শ্রেণী:১৯৪৫-এ প্রতিষ্ঠিত ফুটবল ক্লাব
দেব.ডি

***দেব.ডি*** ২০০৯ সালের প্রকাশিত একটি ভারতীয় রোমান্টিক হাসির চলচ্চিত্র। অনুরাগ কাশ্যপের রচনা ও পরিচালনায়, এটি একটি আধুনিক দিনের  শরৎচন্দ্র চট্টোপাধ্যায়ের বাংলা উপন্যাস **[[দেবদাস]]**কে ধারণা করে তৈরি চলচ্চিত্র। এতে শ্রেষ্ঠাংশে অভিনয় করেন অভয় দেওল, মাহি গিল ও কাল্কি কেকল্যাঁ। এটি আধুনিক-সময়ের পাঞ্জাব ও দিল্লির পটভূমিতে নির্মাণ করা হয়।

চলচ্চিত্রটি ২০০৯ সালের ৬ই ফেব্রুয়ারি মুক্তি পায় এবং এর প্রথার বাইরের গল্পবর্ণনা, ভিজ্যুয়াল ও সঙ্গীতের জন্য বিপুল সমাদৃত হয়। ১১ কোটি রুপী নির্মাণব্যয়ের বিপরীতে চলচ্চিত্রটি ২০.৮২ কোটি রুপী আয় করে এবং ব্যবসাসফল ঘোষিত হয়। সময়ের পরিক্রমায় চলচ্চিত্রটি কাল্ট তকমা লাভ করে এবং এখন ভারতীয় স্বাধীন চলচ্চিত্রের মাইলফলক হিসেবে গণ্য হয়।

চলচ্চিত্রটির সঙ্গীতায়োজন করেছেন অমিত ত্রিবেদী এবং এতে রক, লোক, জ্যাজ ও যন্ত্রসঙ্গীতের সমন্বয়ে ১৮টি গান রয়েছে। সঙ্গীতে নতুনত্ব ও বর্ণনার সাথে বিরামহীন সমন্বয়ের জন্য অ্যালবামটি প্রশংসিত হয়। ত্রিবেদী এই অ্যালবামে তার কাজের জন্য শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার অর্জন করে। এছাড়া চলচ্চিত্রটি ৫৫তম ফিল্মফেয়ার পুরস্কারে শ্রেষ্ঠ চলচ্চিত্র ও শ্রেষ্ঠ পরিচালকসহ নয়টি বিভাগে মনোনয়ন থেকে ছয়টি বিভাগে পুরস্কার অর্জন করে।

## কাহিনী

## অভিনয়শিল্পীদল
* অভয় দেওল - দেবেন্দ্র সিং "দেব" ধীলন
* মাহি গিল - পারমিন্দর "পারু" কৌর
* কাল্কি কেকল্যাঁ - লেনি/চন্দ্রমুখী (চন্দ্রা)
* দিব্যেন্দু ভট্টাচার্য - চুনিলাল
* পরখ মদন - রসিকা সিং
* গুরকির্তন - শতপল সিং ধীলন "সত্তু", দেবের বাবা
* সতন্ত কৌর - কৌশল্য ধীলন, দেবের মা
* সেনা গমত - ওয়েলকাম হোটেলের মালিক
* বিনু ধীলন - দ্বিজ সিং ধীলন, দেবের ভাই
* কুলদীপ শর্মা - ম্যানেজার চাচা, পারোর বাবা
* সঞ্জয় কুমার - লেনির বাবা
* হেলেন জোন্স - লেনির মা
* অসীম শর্মা - ভুবন সিং, পারোর স্বামী ও রসিকার ভাই
* নবীন কৌশিক - বিমল বড়ুয়া, ধীলনের আইনজীবী
* একাংশ বৎস - কিশোর দেব
* সাশা শেট্টি - কিশোরী পারো
* আনজুম বত্রা - সুনীল
* নওয়াজুদ্দীন সিদ্দিকী - "ইমোশনার অত্যাচার" গানের ব্যান্ডদলের গায়ক
* নিতিন চেনপুরি - "ইমোশনার অত্যাচার" গানের ব্যান্ডদলের গায়ক
* অনুরাগ কশ্যপ - চন্দার খরিদ্দার

## তথ্যসূত্র

## বহিঃসংযোগ
* 
* 

বিষয়শ্রেণী:২০০৯-এর চলচ্চিত্র
বিষয়শ্রেণী:২০০৯-এর হাস্যরসাত্মক চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:হিন্দি ভাষার হাস্যরসাত্মক চলচ্চিত্র
বিষয়শ্রেণী:ভারতীয় আদিরসাত্মক নাট্য চলচ্চিত্র
বিষয়শ্রেণী:ভারতীয় তিক্ত হাস্যরসাত্মক চলচ্চিত্র
বিষয়শ্রেণী:ভারতীয় যৌন হাস্যরসাত্মক চলচ্চিত্র
বিষয়শ্রেণী:ইউটিভি মোশন পিকচার্সের চলচ্চিত্র
বিষয়শ্রেণী:অনুরাগ কশ্যপ পরিচালিত চলচ্চিত্র
বিষয়শ্রেণী:অনুরাগ কশ্যপের চিত্রনাট্য সংবলিত চলচ্চিত্র
বিষয়শ্রেণী:দেবদাস চলচ্চিত্র
বিষয়শ্রেণী:ঔষধ সম্পর্কিত চলচ্চিত্র
বিষয়শ্রেণী:ভারতে পতিতাবৃত্তি সম্পর্কে চলচ্চিত্র
বিষয়শ্রেণী:মদ্যাসক্তি সম্পর্কে চলচ্চিত্র
বিষয়শ্রেণী:চণ্ডীগড়ের পটভূমিতে চলচ্চিত্র
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:চণ্ডীগড়ে ধারণকৃত চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:হিমাচল প্রদেশে ধারণকৃত চলচ্চিত্র
রম্যা বর্ণা

**রম্যা বর্না ফাহাদ** (জন্ম: ৪ আগস্ট ১৯৮৬) একজন ভারতীয় চলচ্চিত্র অভিনেত্রী, যিনি প্রারম্ভিকাভাবে কন্নড় চলচ্চিত্রে অভিনয় করতেন। ২০০৮ সালে তিনি *নিনায়রে* চলচ্চিত্র দিয়ে অভিনয়ে আত্মপ্রকাশ করেছিলেন, এরপর তিনি আরো বেশ কয়েকটি বাণিজ্যিকভাবে সফল চলচ্চিত্রে অভিনয় করেছিলেন এবং তুলু ভাষায় একটি শৈল্পিক চলচ্চিত্রেও করেছিলেন। তামিল ও তেলুগু ছবিতেও তিনি অভিনয় করেছিলেন। ২০১৭ সালের ২৯ মে তিনি ভারতের একজন সুপরিচিত ব্যবসায়ী ফাহাদের সাথে বিবাহ বন্ধনে আবদ্ধ হয়েছিলেন।

## ব্যক্তিগত জীবন
রম্যা ভারতের কর্ণাটকের কোড়গু জেলায় জন্মগ্রহণ করেছিলেন। তার বাবা আরবিআইয়ের একজন সহকারী জেনারেল ম্যানেজার। তিনি বিদ্যালয়ের পড়াশুনা বেঙ্গালুরু এবং মুম্বইয়ে করেছিলেন। তিনি একবছরের জন গ্রাহকসেবা নির্বাহী হিসাবে নাভি মুম্বইয়ের বিপিওতে উইপ্রোর সাথে তার কর্মজীবন শুরু করেছিলেন। ২০১০ সালে তিনি সিকিমের মণিপাল বিশ্ববিদ্যালয় থেকে এমবিএ কোর্স করছিলেন।

তিনি বলেছিলেন যে তিনি কখনও অভিনেত্রী হওয়ার স্বপ্ন দেখতেন না। তিনি প্রথমে একজন প্রযোজকের প্রস্তাব প্রত্যাখ্যান করেছিলেন, তবে তার বন্ধুরা তাকে চলচ্চিত্রর পা রাখার জন্য জোর দিয়েছিলেন এবং *হানি হানি* ছবিটিতে পার্শ্ব অভিনয় হিসাবে অভিনয়ের মাধ্যমে অভিনয়ে আত্মপ্রকাশ করেছিলেন।

## কর্মজীবন
রম্যা ২০০৮ সালে মুক্তিপ্রাপ্ত কন্নড় চলচ্চিত্র *হানি হানি* দিয়ে চলচ্চিত্রে অভিষিক্ত হয়েছিলেন। পরবর্তীতে তিনি সিন্ধেশ পরিচালিত *নিনায়রে* অভিনয় করেছিলেন। যদিও ছবিটি বক্স অফিসে কোনো প্রভাব তৈরি করতে ব্যর্থ হয়েছিল, তবে রম্যার অভিনয় প্রশংসিত হয়েছিল। যার ফলস্বরুপ তিনি অভিনেতা যোগরাজ ভাট এর প্রযোজনায় *পঞ্চরঙ্গি* এবং পুনিত রাজকুমার অভিনীত *হুডুগারু* চলচ্চিত্রে অভিনয় করেছিলেন। উভয় চরিত্রেই তার অভিনয়ের জন্য তিনি শ্রেষ্ঠ সহায়ক অভিনেত্রী বিভাগে *ফিল্মফেয়ার পুরস্কার - কন্নড়* এর জন্য মনোনয়ন পেয়েছিলেন। এর আগে তিনি তামিল ও তেলুগু ছবি *মাথিয়া চেন্নাই* (তামিল) এবং *ক্ষুদ্রা* (তেলুগু)-তেও অভিনয় করেছিলেন।

## চলচ্চিত্রের তালিকা

## তথ্যসূত্র

## বহিঃসংযোগ

*    
* অফিসিয়াল ওয়েবসাইট

বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:১৯৮৬-এ জন্ম
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কর্ণাটকের অভিনেত্রী
বিষয়শ্রেণী:কোড়গু জেলার ব্যক্তি
সায়ালি ভগত

**সায়ালি ভগত** (জন্ম: ১ জানুয়ারি ১৯৮৪) একজন ভারতীয় অভিনেত্রী এবং প্রাক্তন বিউটি কুইন। তিনি ২০০৩ সালে ফেমিনা মিস ইন্ডিয়াতে অংশ নিয়েছিলেন এবং ফেমিনা মিস ইন্ডিয়া ওয়ার্ল্ডের খেতাব অর্জন করেছিলেন।

## প্রাথমিক জীবন
সায়ালি ভারতের মহারাষ্ট্রের নাশিকে একটি ঐতিহ্যবাহী গুজরাটি পরিবারে জন্মগ্রহণ করেছিলেন। তিনি নাশিকের ফ্রেভশি একাডেমিতে পড়াশোনা করেছিলেন, এবং অলকেশ দীনেশ মোদি ইনস্টিটিউট অব ফিনান্স অ্যান্ড ম্যানেজমেন্ট স্টাডিজ থেকে বিএমএস (ব্যাচেলর ম্যানেজমেন্ট স্টাডিজ) সম্পন্ন করেছিলেন। কলেজটি মুম্বই বিশ্ববিদ্যালয়ের পার্শ্বে অবস্থিত।

## কর্মজীবন
অন্য অনেক সুন্দরী প্রতিযোগিতার বিজয়ীদের মতো সায়ালিও মডেলিং এর সাথে যুক্ত হয়েছিলেন। শুরুর দিকে তার মডেলিংয়ের কাজগুলির মাঝে ছিল ডেন্টজ, এসএনডিটি কলেজ শো এবং স্বরোভস্কি জেমস ফ্যাশন শোয়ের জন্য। *দ্য ট্রেন: সাম লাইনস শুড নেভার বি ক্রসড* চলচ্চিত্রটি ছিল তার অভিনীত প্রথম হিন্দি ছবি, যাতে সহ-অভিনেতা হিসাবে ছিলেন ইমরান হাশমি ও গীতা বস্রা। চলচ্চিত্রটি ২০০৭ সালের ৮ জুলাই মুক্তি পেয়েছিল।

তিনি সিঙ্গাপুরে একজন সাংবাদিক হিসাবেও উপস্থিত হয়েছিলেন, যিনি এমটিভি বকরা অনুষ্ঠানে ভারতীয় ক্রিকেটার রাহুল দ্রাবিড়ের সাক্ষাৎকার গ্রহণের অভিনয় করেছিলেন। ২০০৯ সালে তাকে জাভেদ জাফরির বিপরীতে *পেইং গেস্টস* নামে হিন্দি ছবিতে দেখা গিয়েছিল। তিনি এ.এস. কাংয়ের জনপ্রিয় পাঞ্জাবি গান "আয়েশ করো" এর একটি সঙ্গীত ভিডিওতেও অভিনয় করেছিলেন।

## ব্যক্তিগত জীবন
২০১৩ সালের সায়ালি হরিয়ানা ভিত্তিক ব্যবসায়ী নবনীত প্রতাপ সিংকে বিয়ে করেছিলেন।

## চলচ্চিত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মহারাষ্ট্রের অভিনেত্রী
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:মহারাষ্ট্রের নারী মডেল
বিষয়শ্রেণী:মিস ওয়ার্ল্ড ২০০৪-এর প্রতিনিধি
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
স্ট্যানলি মসজিদ

**স্ট্যানলে মসজিদ** ()  চীনের হংকংয়ের স্ট্যানলে অবস্থিত একটি মসজিদ। মসজিদটি হংকংয়ে নির্মিত চতুর্থ মসজিদ এবং স্ট্যানলে কারাগারে অবস্থিত।

## ইতিহাস
বিশ শতকের শুরুর দিকে পাকিস্তান ও ভারত থেকে প্রায় ৪০০ জন মুসলিম কর্মচারী হংকংয়ের কারা অধিদপ্তরে কর্মরত ছিলেন। বিভাগের সদর দফতরটি প্রথমে আরবুথনট সড়কে ছিল। তাদের বেশিরভাগ জামে মসজিদে (হংকং) নামাজ পড়তে যেতেন। পরে আরবুথনট সড়ক থেকে স্ট্যানলি কারাগারে সদর দফতর স্থানান্তরিত করে যা জামে মসজিদ (হংকং) থেকে অনেক দূরে হয়ে যায়। তাই কারাগারের মুসলিম কর্মীদের সুবিধা ও ধর্মীয় প্রয়োজন মেটাতে কারাগারের আশেপাশে একটি নতুন মসজিদ স্থাপনের দাবি করা হয়। এইজন্য ১৯৩৭ সালের ১ জানুয়ারি কারাগারের অভ্যন্তরে স্ট্যানলে মসজিদটি  স্থাপন করা হয়।

২০০৯ সালের ১৮ ডিসেম্বর প্রাচীন এবং স্মৃতিস্তম্ভ কার্যালয়ের উপদেষ্টা পরিষদ মসজিদটিকে প্রথম পর্যায়ের ঐতিহাসিক ভবন হিসেবে মনোনীত করে।

কারাগারের কর্মীরা নিরাপত্তার কারণে মসজিদে প্রবেশের সুযোগ সীমাবদ্ধ করে। তবে তাদের এইচকে পরিচয় পত্র দেখাতে পারলে বা  "কেবল নামাজ পরার জন্য এসেছি" বললে মসজিদে প্রবেশ করা যায়।

## স্থাপত্য
মসজিদটি বিভিন্ন (ইসলামিক, উসমানীয়, সারেসনিক, মরিশ, বাইজেন্টাইন এবং চীনা)  স্থাপত্য শৈলীর সংমিশ্রণে তৈরি করা হয়েছে।  মসজিদ ভবনে বেলে রঙ করা হয়েছে। মসজিদে বিশাল নামাজঘর, বারান্দা এবং উঠান আছে। মসজিদটি কারাগারের ভিতরে হবার কারণে, কারা কর্তৃপক্ষ অনুমতিতে মসজিদে শুক্রবারের জুমার নামাজ বা কারাগারের নিজস্ব মুসলিমদ কর্মচারীদের অন্যান্য বিশেষ অনুষ্ঠান আয়োজন করা হয়। মসজিদের সামনের দিকে গাড়ি রাখার ব্যবস্থা আছে। কারাগারের মাঠের মধ্যে হওয়ায় মসজিদটি সর্বসাধারণের উন্মুক্ত থাকে না।

## আরও দেখুন
* হংকংয়ে ইসলাম 
* হংকংয়ের মসজিদের তালিকা 
* স্ট্যানলে কারগার

## তথ্যসূত্র

বিষয়শ্রেণী:হংকংয়ের মসজিদ
বিষয়শ্রেণী:প্রথাগত চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের মসজিদ
বিষয়শ্রেণী:হংকংয়ের ভবন ও স্থাপনা
বিষয়শ্রেণী:১৯৩৭-এ প্রতিষ্ঠিত
হাবিব উল্লাহ সরকার

**হাবিব উল্লাহ সরকার** বাংলদেশের ময়মনসিংহ জেলার রাজনীতিবিদ যিনি ময়মনসিংহ-৯ ও ময়মনসিংহ-৬ আসনের সাবেক সংসদ সদস্য।

## প্রাথমিক জীবন
হাবিব উল্লাহ সরকার ময়মনসিংহ জেলার ফুলবাড়িয়া উপজেলায় জন্মগ্রহণ করেন।

## রাজনৈতিক জীবন
হাবিব উল্লাহ সরকার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ময়মনসিংহ-৯ আসন থেকে সংসদ সদস্য নির্বাচিত হয়েছিলেন। এর পর ১৯৮৮ সালের চতুর্থ জাতীয় সংসদ নির্বাচনে ময়মনসিংহ-৬ (ফুলবাড়িয়া) আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়ে জাতীয় পার্টিতে যোগদেন।

তিনি ১৯৯১ সালের পঞ্চম জাতীয় নির্বাচনে জাতীয় পার্টির প্রার্থী হয়ে ও জুন ১৯৯৬ সালের সপ্তম জাতীয় নির্বাচনে স্বতন্ত্র প্রার্থী হিসেবে পরাজিত হয়েছিলেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:ময়মনসিংহ জেলার ব্যক্তি
খন্দকার আমিরুল ইসলাম

**খন্দকার আমিরুল ইসলাম** যিনি **হীরা মিয়া** নামে পরিচিত। বাংলদেশের ময়মনসিংহ জেলার রাজনীতিবিদ ও ময়মনসিংহ-৬ (ফুলবাড়িয়া) আসনের সাবেক সংসদ সদস্য।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:ময়মনসিংহ জেলার ব্যক্তি
ধরিত্রী (সংবাদপত্র)

***ধরিত্রী*** একটি ভারতীয় দৈনিক পত্রিকা যা রাজধানী ভুবনেশ্বর থেকে ওড়িয়া ভাষায় প্রকাশিত হয়। ভুবনেশ্বরে সমাজবাদী সমিতি ১৯৭৪ সালের ২৪ নভেম্বর পত্রিকাটি প্রতিষ্ঠা করেছিল। 

## ওড়িশা পোস্ট
*ওড়িশা পোস্ট* একটি ভারতীয় ইংরেজি ভাষার দৈনিক পত্রিকা যা ২০১১ সালে ধরিত্রী গ্রুপ কর্তৃক প্রতিষ্ঠিত হয়েছিল। এটি ভুবনেশ্বর, সমবলপুর, আঙ্গুল, ওড়িশার রায়গাদা থেকে প্রকাশিত হয়েছে।  পত্রিকার সম্পাদক হলেন তথাগত সাতপথী ।

## তথ্যসূত্র

## বহিঃসংযোগ

* সরকারী ওয়েবসাইট 
* ধরিত্রী ই-পেপার

বিষয়শ্রেণী:ওড়িয়া ভাষার সংবাদপত্র
বিষয়শ্রেণী:ভারতের দৈনিক সংবাদপত্র
বিজনেস লাইন

***বিজনেস লাইন*** বা ***দ্য হিন্দু বিজনেস লাইন*** হ'ল একটি ভারতীয় ব্যবসায়িক পত্রিকা যা কাস্তুরি অ্যান্ড সন্স কর্তৃক প্রকাশিত, ভারতের চেন্নাইতে অবস্থিত *[[দ্য হিন্দু]]* পত্রিকাটির প্রকাশক। সংবাদপত্রটি সাপ্তাহিক বিশেষে কৃষি, বিমান পরিবহন, মোটরগাড়ি, তথ্যপ্রযুক্তি এর মতো শিল্পকে অগ্রাধিকার দিয়ে থাকে।

সংবাদপত্রটি ভারতজুড়ে ১৭টি কেন্দ্র থেকে মুদ্রিত হয়। ২০১৬ সালে অডিট ব্যুরো অফ সার্কুলেশন অনুসারে বিজনেস লাইনের দৈনিক প্রচলন রয়েছে ১,১৭,০০০ অনুলিপি। 

## আরো দেখুন

* ভারতে সংবাদপত্রের তালিকা

## তথ্যসূত্র

## বহিঃসংযোগ

* 

বিষয়শ্রেণী:কলকাতার সংবাদপত্র
বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:দ্য হিন্দু গ্রুপ
বিষয়শ্রেণী:বিজয়ওয়াড়ার সংবাদপত্র
বিষয়শ্রেণী:চেন্নাই ভিত্তিক কোম্পানি
বিষয়শ্রেণী:ভারতের ব্যবসায়িক সংবাদপত্র
প্রাচী মিশ্র

**প্রাচী মিশ্র** (জন্ম: ১১ ফেব্রুয়ারি, ১৯৮৮) একজন ভারতীয় মডেল। তিনি ২০১২ সালে ফেমিনা মিস ইন্ডিয়া আর্থ-এর মুকুট জিতেছিলেন। ফেমিনা মিস ইন্ডিয়া ২০১২-এর উপ-প্রতিযোগিতার সময় তিনি মিস কনজেনিয়ালিটিরও মুকুট জিতেছিলেন।

## প্রাথমিক এবং ব্যক্তিগত জীবন
প্রাচী ভারতের উত্তরপ্রদেশে জন্মগ্রহণ করেছিলেন এবং সেখানেই বেড়ে উঠেছিলেন। তিনি উত্তরপ্রদেশের মথুরায় হিন্দুস্তান বিজ্ঞান ও প্রযুক্তি কলেজ থেকে কম্পিউটার বিজ্ঞানে স্নাতকোত্তর সম্পন্ন করেছিলেন। তিনি মহারাষ্ট্রের পুনেতে সিম্বিওসিস ইনস্টিটিউট অব ম্যানেজমেন্ট স্টাডিজ থেকে ব্যাংকিংয়ে স্নাতকোত্তর ডিপ্লোমাও সম্পন্ন করেছিলেন।

২০১৭ সালে মহতের সাথে প্রাচী সম্পর্ক শুরু করেছিলেন। এই দম্পতি ২০১৯ সালের এপ্রিলে বাগদান করেছিলেন এবং ২০২০ সালের ১ ফেব্রুয়ারি বিয়ে করেছিলেন।

## ফেমিনা মিস ইন্ডিয়া
প্রাচী ফেমিনা মিস ইন্ডিয়া প্রতিযোগিতায় অংশগ্রহণ করেছিলেন এবং ফেমিনা মিস ইন্ডিয়া আর্থ খেতাব অর্জন করেছিলেন। ফেমিনা মিস ইন্ডিয়া ২০১২-এর উপ-প্রতিযোগিতার সময় তিনি মিস কনজেনিয়ালিটির মুকুটও জিতেছিলেন। প্রাচী মিশ্র ২০১১ সালে পুনেতে রেডিও মিরচি বিউটি কুইন পুরস্কারও জিতেছিলেন। 

## মিস আর্থ ২০১২
প্রাচী ফিলিপাইনের ম্যানিলায় অনুষ্ঠিত মিস আর্থ ২০১২-তে ভারতের প্রতিনিধিত্ব করেছিলেন। তিনি মিস আর্থ ২০১২-তে গ্রুপ ১-এ মিস ফ্রেন্ডশিপের জন্য স্বর্ণপদক জিতেছিলেন এবং মিস কনজেনিয়ালিটি ২০১২-এর শিরোনাম অর্জন করেছিলেন।

## আরও দেখুন
* নেহা হিঙ্গে
* সুপ্রিয়া আইমান
* মীনাক্ষী দীক্ষিত

## তথ্যসূত্র

## বহিঃসংযোগ

*    
* মিস ইন্ডিয়া - অফিসিয়াল ওয়েবসাইট 

বিষয়শ্রেণী:জীবিত ব্যক্তি
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:১৯৮৮-এ জন্ম
বিষয়শ্রেণী:ভারতের সুন্দরী প্রতিযোগিতার প্রতিযোগী
বিষয়শ্রেণী:ভারতীয় মডেল
বিষয়শ্রেণী:উত্তরপ্রদেশের নারী মডেল
বিষয়শ্রেণী:মিস আর্থ ২০১২-এর প্রতিযোগী
লহাসা বড় মসজিদ

**লহাসা বড় মসজিদ**() বা **হেবলিন মসজিদ** () নামেও পরিচিত চীনের স্বায়ত্তশাসিত অঞ্চল তিব্বতের  লহাসায় অবস্থিত একটি মসজিদ।

## ইতিহাস
১৭১৬ সালে ২০০ বর্গমিটার এলাকা নিয়ে মসজিদটি নির্মাণ করা হয়। ১৭৯৩ সালে মুসলিম যোদ্ধাদের দ্বারা মসজিদটি সম্প্রসারণ  করা হয়। ১৯৫৯ সালে মসজিদের সংস্কার সময় ২,৬০০ বর্গমিটার এলাকা আওতাভুক্ত করা হয়।

## স্থাপত্য
মসজিদটি ২,৬০০ বর্গমিটার এলাকা জুড়ে অবস্থিত। মসজিদে তিনটি প্রবেশপথসহ উঠান আছে। মসজিদ ভবন ১,৩০০ বর্গমিটার এলাকা নিয়ে, এতে নামাজঘর, গোসলখানা, অযুখানা  এবং অন্যান্য সুবিধা আছে। নামাজঘরটি ২৮৫ বর্গমিটার এলাকা জুড়ে আছে, যাতে অভ্যন্তরীণ নামাজঘর, বহিঃ নামাজঘর আছে। ঐতিহ্যবাহী জাং স্থাপত্য শৈলী এবং ধর্মীয় এবং স্থানীয় স্থাপত্য বৈশিষ্ট্যগুলির সংমিশ্রিত শৈলীতে মসজিদ ভবনটি নির্মাণ করা হয়েছে। 

## আরও দেখুন

* চীনে ইসলাম 
* তিব্বতী মুসলিম 
* চীনের মসজিদের তালিকা

## তথ্যসূত্র

## বহিঃসংযোগ
* মসজিদ সম্পর্কিত পেপার

বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের মসজিদ
বিষয়শ্রেণী:তিব্বতের স্থাপত্য
মেট্রো ইন্ডিয়া

***মেট্রো ইন্ডিয়া***  হ'ল তেলেঙ্গানার হায়দ্রাবাদ থেকে প্রকাশিত একটি ইংরেজি ভাষার দৈনিক সংবাদপত্র। এটি ভারতের তেলেঙ্গানা রাজ্যে উপলব্ধ। 

## ইতিহাস
২০১৩ সালে এই পত্রিকাটি সিএল রাজম প্রতিষ্ঠা করেছিলেন যিনি এর আগে একটি তেলুগু দৈনিক পত্রিকা *[[নমস্তে তেলেঙ্গানা|নামস্তে তেলেঙ্গানা]]*  চালু করেছিলেন। 

## এডিশন
সংবাদপত্রটি হায়দরাবাদ, ওয়ারঙ্গল, খাম্মাম, নিজামবাদ, নলগোন্ডা, করিমনগর, মহাবুবনগর এবং তেলেঙ্গানা থেকে আলাদা সংস্করণ প্রকাশ করে। 

## তথ্যসূত্র

## বহিঃসংযোগ

* অফিসিয়াল সাইট 
* ই-পেপার

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:২০১৩-এ অন্ধ্রপ্রদেশে প্রতিষ্ঠিত
বিষয়শ্রেণী:ভারতের দৈনিক সংবাদপত্র
বিষয়শ্রেণী:হায়দ্রাবাদের সংবাদপত্র
বিষয়শ্রেণী:২০১৩-এ প্রতিষ্ঠিত সংবাদপত্র
ইশকিয়া

***ইশকিয়া*** () ২০১০ সালের একটি ব্লাক কমেডি চলচ্চিত্র যেখানে অভিনয় করেছেন নাসিরুদ্দিন শাহ, বিদ্যা বালান, আরশাদ ওয়ার্সী ও সালমান শহীদ। চলচ্চিত্রটি পরিচালনা করেন অভিষেক চৌবে। ২০১০ সালের ২৯ জানুয়ারি চলচ্চিত্রটি মুক্তি পায়।

## অভিনয়ে
* বিদ্যা বালান - কৃষ্ণা বর্মা
* সালমান শহীদ - মুস্তাক ভাই
* আরশাদ ওয়ার্সী - রাজ্জাক হোসেন / বাব্বন
* নাসিরুদ্দিন শাহ - খালুজান / খালু
* অনুপমা কুমার - মঞ্জু কক্কড়
* আদিল হুসেইন - বিদ্যাসাগর বর্মা
* রাজেশ শর্মা - কমলকান্ত কক্কড়

## তথ্যসূত্র

## তথ্যসূত্র

বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:ভারতীয় তিক্ত হাস্যরসাত্মক চলচ্চিত্র
বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:উত্তরপ্রদেশের পটভূমিতে চলচ্চিত্র
বিষয়শ্রেণী:২০১০-এর পরিচালনায় অভিষেক চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:বিশাল ভারদ্বাজ সুরারোপিত চলচ্চিত্র
বিষয়শ্রেণী:ওয়াই, মহারাষ্ট্রে ধারণকৃত চলচ্চিত্র
সাইফউদ-দীন চৌধুরী

**সাইফউদ-দীন চৌধুরী** (ডঃ এস ডি চৌধুরী হিসাবেও পরিচিত) (অক্টোবর ১৯১৭ - ১৯৯৭) একজন বাংলাদেশী অর্থনীতিবিদ, নীতি পরিকল্পনাবিদ এবং বিশ্ববিদ্যালয়ের উপাচার্য ছিলেন। পূর্ব পাকিস্তান কৃষি বিশ্ববিদ্যালয়ের (বর্তমানে বাংলাদেশ কৃষি বিশ্ববিদ্যালয়) প্রাক্তন উপাচার্য ছিলেন। ১৯৭৩ সাল থেকে বাংলাদেশ বিজ্ঞান একাডেমির প্রতিষ্ঠাতা ফেলো ছিলেন এবং সভাপতির দায়িত্বও পালন করেছিলেন।

## শৈশব ও পড়ালেখা
চৌধুরী লাহোরের সরকারি কলেজের ছাত্র ছিলেন। কলকাতার প্রেসিডেন্সি কলেজ থেকে স্নাতক শেষ করেছেন। তিনি পিএইচ.ডি. করেন লন্ডনের ইম্পেরিয়াল কলেজ থেকে। এরপরে তিনি মার্কিন যুক্তরাষ্ট্রের বেল্টসভিলে গবেষণা ইনস্টিটিউটে উদ্ভিদ প্রজনন সম্পর্কিত গবেষণা করেন।

## কর্মজীবন
চৌধুরী আসাম সরকার এবং পূর্ব পাকিস্তান সরকারের অর্থনৈতিক উদ্ভিদবিদ হিসাবে কাজ করেছিলেন। এরপরে পাট গবেষণা ইনস্টিটিউট ও কৃষিক্ষেত্রের পূর্ব পাকিস্তানের পরিচালক হন।

১৯৭৭ সালে বাংলাদেশ সরকারের পরিকল্পনা কমিশনের সদস্য নিযুক্ত হন। বাংলাদেশ বিজ্ঞান একাডেমির সভাপতি ও কৃষি বিশ্ববিদ্যালয়ে উপাচার্য হিসাবেও দায়িত্ব পালন করেছেন।

## ব্যক্তিগত জীবন
ডাঃ চৌধুরী খান বাহাদুর মাহমুদ চৌধুরির পুত্র এবং সিলেটের গোলাপগঞ্জের রাঙ্কেলীর বাসিন্দা। তিনি চার ভাইয়ের মধ্যে বড় ছিলেন

## পুরস্কার
* তমঘা-ই-ইমতিয়াজ
* সিতারা-ই-কায়েদ-ই-আজম
* সিলেট লায়ন্স ক্লাব কর্তৃক লায়ন্স গোল্ড মেডেল

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:বাংলাদেশী শিক্ষাবিদ
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:বাংলাদেশ বিজ্ঞান একাডেমির ফেলো
বিষয়শ্রেণী:মার্কিন যুক্তরাষ্ট্রে পাকিস্তানি প্রবাসী
বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী
বিষয়শ্রেণী:বাংলাদেশী উদ্ভিদবিজ্ঞানী
বিষয়শ্রেণী:বাংলাদেশ কৃষি বিশ্ববিদ্যালয়ের উপাচার্য
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
মার্গারিটা উইথ আ স্ট্র

***মার্গারিটা উইথ আ স্ট্র***  ২০১৪ সালের একটি ভারতীয় হিন্দি-ভাষা নাট্য চলচ্চিত্র যা সোনালী বোস পরিচালিত। এতে কল্কি কোয়েচলিন  সেরিব্রাল পলসিতে আক্রান্ত একজন ভারতীয় কিশোরী চরিত্রে অভিনয় করেছেন, যে তার স্নাতক শিক্ষার জন্য আমেরিকায় স্থানান্তরিত হয় এবং সায়ানি গুপ্তা  অভিনীত একটি অন্ধ মেয়ের সাথে তার জটিল সম্পর্কে জড়ায়।

## তথ্যসূত্র

বিষয়শ্রেণী:হিন্দি ভাষার চলচ্চিত্র
বিষয়শ্রেণী:এলজিবিটিকিউ সম্পর্কিত নাট্য চলচ্চিত্র
বিষয়শ্রেণী:নিউ ইয়র্ক শহরের পটভূমিতে চলচ্চিত্র
বিষয়শ্রেণী:লেসবিয়ান সম্পর্কিত চলচ্চিত্র
বিষয়শ্রেণী:চলচ্চিত্রে নারী উভকামিতা
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:২০১৪-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র
বিষয়শ্রেণী:নিউ ইয়র্ক শহরের পটভূমিতে ভারতীয় চলচ্চিত্র
বিষয়শ্রেণী:হিন্দি ভাষার নাট্য চলচ্চিত্র
ডাম্বুলা

**ডাম্বুলা** ( *Dam̆bulla*,  *Tampuḷḷai*, *টাম্পুল্লাই*) হচ্ছে শ্রীলঙ্কা শ্রীলঙ্কা মধ্য প্রদেশের মাতালে জেলার উত্তরে অবস্থিত একটি শহর। শহরটি কলম্বোর  উত্তর-পূর্বে, মাতালের  উত্তরে, ক্যান্ডির  উত্তরে অবস্থিত। শহরটি একটি গুরুত্বপূর্ণ স্থানে অবস্থিত হওয়ায় এটি দেশের প্রধান শাকসবজি বিতরণ কেন্দ্র।

এই অঞ্চলের প্রধান আকর্ষণগুলোর মধ্যে রয়েছে শ্রীলঙ্কার বৃহত্তম এবং সর্বোত্তম সংরক্ষিত ডাম্বুলা গুহা মন্দির কমপ্লেক্স, সিগিরিয়া পাথরের দুর্গ, মাত্র ১৬৭ দিনে নির্মিত হওয়ার বিখ্যাত  ক্রিকেট মাঠ রণগিরি ডাম্বুলা আন্তর্জাতিক স্টেডিয়াম। এই অঞ্চলে আরো রয়েছে দক্ষিণ এশিয়ার বৃহত্তম গোলাপি কোয়ার্টজ পর্বতশ্রেণী, এবং আয়রন উড ফরেস্ট, এবং নাগেশ্বর বন (না উয়ানা আরণ্য)।

ডাম্বুলা গুহা মন্দির কমপ্লেক্সের নিকটে অবস্থিত ইবঙ্কাতুয়া প্রাগৈতিহাসিক মেগালিথিক সমাধিস্থলটি ডাম্বুলায় পাওয়া উল্লেখযোগ্য ঐতিহাসিক গুরুত্বপূর্ণ প্রত্নতাত্ত্বিক স্থানগুলোর মধ্যে সর্ব প্রাচীন।বগুহা মন্দির থেকে  দূরে অবস্থিত এই স্থানটি প্রমাণ করে যে এই দ্বীপে ভারতীয়দের আগমনের পূর্বেই আদিবাসী জনগোষ্ঠীর বসতি ছিল।

## ইতিহাস
খ্রিস্টপূর্ব সপ্তম থেকে তৃতীয় শতাব্দীর শুরুর দিক থেকে এই অঞ্চলটিতে মানব বসতি ছিল বলে মনে করা হয়। এই অঞ্চলের প্রাচীন গুহা গুলোতে পাওয়া মূর্তি, ভাস্কর্য এবং চিত্রগুলো খ্রিস্টপূর্ব প্রথম শতাব্দীর পূর্ববর্তী। তবে এসব মূর্তি ও চিত্রকর্ম গুলো খ্রিস্টীয় একাদশ, দ্বাদশ, এবং অষ্টাদশ শতাব্দীতে মেরামত ও নতুনকরে রং করা হয়েছিল।

অনুরাধাপুরাের রাজা ভালগাম্বা (যাকে ভট্টগামিনী অভয় নামেও অভিহিত করা হয়েছিল) অনুরাধাপুর রাজ্য থেকে তার ১৪ বছরের দীর্ঘ নির্বাসনের সময় এই অঞ্চলের গুহাগুলোতে আশ্রয় নিয়েছিলেন। বৌদ্ধ ভিক্ষুগণ সেই সময় ডাম্বুলার গুহায় ধ্যানরত ছিলেন এবং নির্বাসিত রাজাকে তার শত্রুদের হাত থেকে রক্ষা করেছিলেন। খ্রিস্টপূর্ব ১ম শতাব্দীতে রাজা ভালগাম্বা নির্বাসন শেষে অনুরাধাপুর রাজ্যের সিংহাসনে আরোহণ করার পর ডাম্বুলায় ভিক্ষুকদের প্রতি  কৃতজ্ঞতা স্বরূপ তিনি ডাম্বুলায় একটি দর্শনীয় শিলা মন্দির নির্মাণ করেন।

ডাম্বুলার নিকটবর্তী ইব্বাঙ্কাতুয়া প্রাগৈতিহাসিক সমাধিস্থলে শ্রীলঙ্কায় বৌদ্ধধর্মের আগমনের বহু আগে এই অঞ্চলে সভ্যতার প্রমাণস্বরূপ প্রাগৈতিহাসিক মানুষের কঙ্কাল (২৭০০ বছরে পুরনো) পাওয়া গিয়েছিল। প্রত্নতাত্ত্বিক অনুসন্ধান অনুসারে ২৭০০ বছরেরও বেশি সময়  (খ্রিস্টপূর্ব ৭৫০) ধরে এই অঞ্চলে প্রাচীন কৃষিজীবী মানুষদের বসবাসের প্রমাণ পাওয়া গেছে।

এটি আগে **ধাম্বল্লাই** নামে পরিচিত ছিল এবং দশম দশকের শেষদিকে এবং একাদশ শতাব্দীর শুরুর দিকে রাজা রাজাচোল এবং রাজেন্দ্র চোলের মতো রাজারা শাসন করেছিলেন।

## ডাম্বুলা গুহা মন্দির

এটি শ্রীলঙ্কার সবচেয়ে বড় ও সুষমভাবে সংরক্ষিত একটি বৌদ্ধ মন্দির কমপ্লেক্স।  উঁচু পাথরের টাওয়ারটি একটি পাথরের সমতল ভূমিতে অবস্থিত।
এই মন্দির কমপ্লেক্সে মোট ৮০ টি তালিকাভুক্ত গুহা বিদ্যমান। কিন্তু সবচেয়ে আকর্ষনীয় জিনিস সংরক্ষিত আছে পাচটি গুহাতে, যাতে কিছু প্রতিমা ও মূর্তি এবং কিছু চিত্র বিদ্যমান।
এই মন্দির কমপ্লেক্সে মোট ১৫৩ টি বুদ্ধ মূর্তি, ৩ টি শ্রীলঙ্কার রাজার মূর্তি এবং ৪টি দেব–দেবীর মূর্তি আছে। শেষের চারটি হল হিন্দু প্রতিমা, বিষ্ণু ও গণেশ। এসব ম্যুরাল কমপ্লেক্সের মোট ২,১০০ মি২ (বর্গ মিটার) স্থান দখল করে আছে। 

## তথ্যসূত্র

## বহিঃসংযোগ
মেটা-উইকি

**মেটা-উইকি** বা **উইকিমিডিয়া মেটা-উইকির** সম্পূর্ণ নাম, বেশিরভাগ সময়ে এটি কেবল "মেটা" নামে পরিচিত। এট উইকি যা নীতিগত আলোচনা, বিতর্ক, ক্রস-উইকি ধ্বংসপ্রবণতা,  নির্বাচন ইত্যাদির ক্ষেত্রে অন্যান্য সমস্ত উইকিমিডিয়া উইকির সেবা দেওয়ার জন্য উত্সর্গীকৃত একটি উইকি সাইট। 

## আরো দেখুন

* উইকিপিডিয়ার সহপ্রকল্প

## তথ্যসূত্র

বিষয়শ্রেণী:উইকিমিডিয়া
অসবর্ন ১

**অসবর্ন ১**, ছিল প্রথম বাণিজ্যিক উদ্দেশ্যে গনহারে উৎপাদিত মাইক্রোপ্রসেসর ভিত্তিক বহনযোগ্য কম্পিউটার। এটি অ্যাডাম অসবর্ন তৈরী করেন। অসবর্ন কম্পিউটার কর্পোরেশন (ওসিসি) কোম্পানিতে প্রথম বাণিজ্যিকভাবে সফল এই ল্যাপটপ তৈরি হয়েছিল।  এটি ক্যালিফোর্নিয়ার দক্ষিণ সান ফ্রান্সিসকো বে এরিয়ার সিলিকন উপত্যকায় অবস্থিত।

**অসবর্ন ১ ল্যাপটপের নকশা কে তৈরি করেন?**
অসবর্ন ১ এর ডিজাইন বা নকশা করেছিলেন লি ফেলসেন্সটেন (Lee Felsenstein)। তিনি একজন আমেরিকান কম্পিউটার ইঞ্জিনিয়ার, যিনি ব্যক্তিগত কম্পিউটারের বিকাশে কেন্দ্রীয় ভূমিকা পালন করেছিলেন। এছাড়াও হোমব্রিউ কম্পিউটার ক্লাবের অন্যতম মূল সদস্য এবং প্রথম ভর উৎপাদিত পোর্টেবল কম্পিউটার অসবর্ন 2 - এর ডিজাইনার ও তিনিই ছিলেন।

অসবর্ন ১ এর দাম কত ছিল?
ইনফোওয়ার্ড জানিয়েছে যে "ওয়েস্ট কোস্ট কম্পিউটার ফেয়ার "এর মধ্যে সবচেয়ে বেশি জিজ্ঞাসিত প্রশ্নটি ছিল, ”নতুন অসবর্ন ১ কম্পিউটার সম্পর্কে আপনার ধারণা কী?” বাইট ম্যাগাজিন লিখেছিল: " অসবর্ন ১ এর দাম ১৭৯৫ ডলার”

**অসবর্ন ১ অপারেটিং সিস্টেম**
ল্যাপটপটি সিপি / এম ২.২ অপারেটিং সিস্টেমে চলত। রম বায়োস (BIOS) এর একটি সম্পূর্ণ তালিকা অসবর্ন প্রযুক্তিগত ম্যানুয়ালটিতে পাওয়া যায়।

**সফ্টওয়্যার সমূহ**
ওয়ার্ডস্টার (WordStar), 
ওয়ার্ড প্রসেসর (Word Processor)
সুপারক্যালক (SuperCalc) 
স্প্রেডশিট(Spreadsheet)
সি বেসিক (CBASIC) এবং এম বেসিক (MBASIC) প্রোগ্রামিং ল্যাঙ্গুয়েজ সহ ১৫০০ মার্কিন ডলারের বেশি মূল্যের অ্যাপ্লিকেশন সফটওয়্যারের একটি বান্ডিল নিয়ে আসে অসবর্ন ১।

**হার্ডওয়্যার সমূহ**
ডিস্ক ড্রাইভ: হার্ডওয়্যারের ডুয়াল 5¼ ইঞ্চি, সিঙ্গেল সাইড 40 টি ট্র্যাক সম্পন্ন ফ্লপি ডিস্ক ড্রাইভ। ("ডুয়াল ডেনসিটি" আপগ্রেডের সুযোগ)
সিপিইউ: 4 মেগাহার্টজ জেড 80 সিপিইউ।
মেইন মেমোরি: 64 কিলোবাইট।
কীবোর্ড: ফোল্ড ডাউন 69 ডিটাচেবল কিবোর্ড।
ডিসপ্লে: 5 ইঞ্চি, 52 অক্ষর × 24 লাইন মনোক্রোম সিআরটি ডিসপ্লে। 128 × 32 অক্ষর ডিসপ্লে মেমোরি হিসেবে ম্যাপ করা হয়েছে।
প্রিন্টার পোর্ট: সমান্তরাল প্রিন্টার পোর্ট একটি IEEE-488 পোর্ট হিসাবে কনফিগারযোগ্য।
বাহ্যিক মডেম: আরএস -232 সামঞ্জস্যপূর্ণ 1200 বা 300 বাউড সিরিয়াল পোর্ট। বাহ্যিক মডেম বা সিরিয়াল প্রিন্টার ব্যবহারযোগ্য।
পাওয়ার সাপ্লাই: ওয়াল প্লাগ স্যুইচড-মোড পাওয়ার সাপ্লাই দ্বারা চালিত।
ব্যাটারি: কোনও অভ্যন্তরীণ ব্যাটারি নেই
কুলার ফ্যান: কোনও অভ্যন্তরীণ পাখা বা কুলার নেই, কিন্তু (নীল) কেস এর উপর দিকে বায়ুচলাচলের জন্য ব্যবস্থা রয়েছে।
ওজন: 10.7 কেজি

কম্পিউটারটির নকশাটি মূলত জেরক্স নোটটেকারের উপর ভিত্তি করে তৈরি করা। অ্যালান কেয়ের দ্বারা 1976 সালে জেরক্স পিএআরসি-তে একটি প্রোটোটাইপ তৈরি করা হয়েছিল। জেরক্সের আদলে এ বি এস প্লাস্টিকের কেস এবং একটি হ্যান্ডেল সহ বহনযোগ্য হিসাবে ল্যাপটপটির নকশা করা হয়েছিল। অসবর্ন ১ আকার এবং ওজনে একটি সেলাই মেশিনের সমতুল্য। এয়ারলাইনের সিটের নীচে ফিট হতে পারে এমন একমাত্র কম্পিউটার হিসাবে অসবর্ন 1 এর বিজ্ঞাপন প্রচার করা হয়েছিল। অ্যাপসন এইচএক্স -২০ এর মতো পরবর্তী "ল্যাপটপ" ডিজাইনের তুলনায় এখন এটি "লাগেজযোগ্য" কম্পিউটার হিসাবে শ্রেণিবদ্ধ করা হয়েছে।

## তথ্যসূত্র

বিষয়শ্রেণী:বহনযোগ্য কম্পিউটার
বিষয়শ্রেণী:ব্যক্তিগত কম্পিউটার
এশিয়ার স্টক এক্সচেঞ্জের তালিকা

ডান|থাম্ব|300x300পিক্সেল| এশিয়া অঞ্চল
এটি **এশিয়ার স্টক এক্সচেঞ্জ সমূহের** একটি **তালিকা**। এই তালিকায় এশিয়া মহাদেশের অঞ্চল ও দেশ অনুযায়ী গুরুত্বপূর্ণ স্টক এক্সচেঞ্জ সমূহের নাম তুলে ধরা হয়েছে।

## এশিয়ার শীর্ষ দশ স্টক এক্সচেঞ্জ
এশিয়া অঞ্চলে অনেকগুলো স্টক এক্সচেঞ্জ রয়েছে। ওয়ার্ড ফেডারেশন অব এক্সচেঞ্জেস থেকে প্রাপ্ত তথ্য অনুসারে, ২০১৯ সালে এশিয়ার শীর্ষ ১০টি স্টক এক্সচেঞ্জ হচ্ছে:

# টোকিও স্টক এক্সচেঞ্জ, জাপান
# সাংহাই স্টক এক্সচেঞ্জ, চীন
# হংকং স্টক এক্সচেঞ্জ, হংকং
# শেনজেন স্টক এক্সচেঞ্জ, চীন
# বম্বে স্টক এক্সচেঞ্জ, ভারত
# ন্যাশনাল স্টক এক্সচেঞ্জ অব ইন্দিয়া, ভারত
# কোরিয়া এক্সচেঞ্জ, দক্ষিণ কোরিয়া
# তাইওয়ান এক্সচেঞ্জ, তাইওয়ান
# সিঙ্গাপুর এক্সচেঞ্জ, সিঙ্গাপুর
# থাইল্যান্ড স্টক এক্সচেঞ্জ, সিঙ্গাপুর।

## অঞ্চল ও দেশ অনুযায়ী স্টক এক্সচেঞ্জ সমূহ

### মধ্য এশিয়া

### পূর্ব এশিয়া

### দক্ষিণ এশিয়া

### দক্ষিণ-পূর্ব এশিয়া

### পশ্চিম এশিয়া

## তথ্যসূত্র

বিষয়শ্রেণী:এশিয়ার স্টক এক্সচেঞ্জ
বিষয়শ্রেণী:এশিয়ার অর্থনীতি
মনমর্জিয়া

***মনমর্জিয়া*** (; ), আন্তর্জাতিকভাবে ***Husband Material*** হিসেবে মুক্তিপ্রাপ্ত, আনুরাগ কাশ্যপ দ্বারা পরিচালিত এবং কানিকা ধিলন রচিত একটি ভারতীয় হিন্দি ভাষার রোমান্টিক কমেডি-ড্রামা ত্রিভুজ প্রেমের চলচ্চিত্র।

## কাহিনী

## তথ্যসূত্র

## বহিঃসংযোগ

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১৮-এর প্রণয়ধর্মী নাট্য চলচ্চিত্র
বিষয়শ্রেণী:অনুরাগ কশ্যপ পরিচালিত চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:অমৃতসরের পটভূমিতে চলচ্চিত্র
পশ্চিমবঙ্গে ঘূর্ণিঝড় আম্পানের প্রভাব

পশ্চিমবঙ্গ ২০২০ সালে ঘূর্ণিঝড় আম্পানের প্রভাবে মারাত্মকভাবে ক্ষতিগ্রস্ত হয়, বিশেষত দক্ষিণ চব্বিশ পরগনা, কলকাতা ও এর শহরতলি এবং উত্তর চব্বিশ পরগনা। আম্পানের প্রভাবগুলির মধ্যে সুন্দরবন অঞ্চলে নদী বাঁধ  ভেঙে পরা এবং উপকূলবর্তী এলাকাতে সমুদ্রের জল ঢুকে পরা অন্তর্ভুক্ত ছিল। কেবলমাত্র কলকাতায় ঘূর্ণিঝড়ে ৫০০০ গাছ নষ্ট হয়। সরকার রাজ্যজুড়ে ক্ষয়ক্ষতির পরিমাণ ১ ট্রিলিয়ন ভারতীয় টাকা (১৩.২ বিলিয়ন মার্কিন ডলার) বলে অনুমান করেছে।

## তথ্যসূত্র

বিষয়শ্রেণী:পশ্চিমবঙ্গে ঘূর্ণিঝড়ে প্রভাব
শাহজাহান খান (পটুয়াখালীর রাজনীতিবিদ)

**শাহজাহান খান** ( - ২৮ নভেম্বর ২০২২) ছিলেন বাংলাদেশি রাজনীতিবিদ। তিনি পটুয়াখালী-৩ আসনের সংসদ সদস্য ছিলেন।

## জন্ম ও শিক্ষাজীবন
শাহজাহান খানের জন্ম  সালে পটুয়াখালীর গলাচিপার চিকনিকান্দি ইউনিয়নের দক্ষিণ সুতাবাড়ীয়ায়। তার বড় ছেলে পটুয়াখালী জেলা যুবদলের ভারপ্রাপ্ত সাধারণ সম্পাদক শিপলু খান।

## রাজনৈতিক ও কর্মজীবন
শাহজাহান খান পটুয়াখালী জেলা বিএনপির সাধারণ সম্পাদক ও সহ সভাপতি ছিলেন।

১৫ ফেব্রুয়ারি ১৯৯৬ সালে ষষ্ঠ জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে পটুয়াখালী-৩ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পটুয়াখালী জেলার রাজনীতিবিদ
বিষয়শ্রেণী:২০২২-এ মৃত্যু
বিষয়শ্রেণী:১৯৫০-এর দশকে জন্ম
বিষয়শ্রেণী:গলাচিপা উপজেলার ব্যক্তি
ছেংতু হুয়াংছেং মসজিদ

**ছেংতু হুয়াংছেং মসজিদ** () চীনের সিছুয়ান প্রদেশের ছেংতু চিংগাং শহরে অবস্থিত একটি মসজিদ। মসজিদটি সিচুয়ান প্রদেশের বৃহত্তম মসজিদ। দক্ষিণ-পশ্চিম চীনের অন্যতম মসজিদ।

## নামকরণ
হুয়াংছেং শব্দের অর্থ *প্রাসাদ প্রাচীর*। সিচুয়ানের স্থানীয় ইতিহাস থেকে জানা যায় মসজিদটি একটি রাজবংশের প্রাসাদের নিকটে  অবস্থিত। এই কারণে মসজিদের নাম হুয়াংছেং রাখা হয়।

## ইতিহাস
১৬ তম শতাব্দীতে মসজিদটি নির্মাণ করা হয়। ১৮৫৮ সালে প্রথম মসজিদটিকে পুননির্মাণ করা হয়। ১৯১৭ সালের যুদ্ধে মসজিদটি ব্যাপকভাবে ক্ষতিগ্রস্ত হয়। পরবর্তীতে আর্থিক সীমাবদ্ধতার কারণে মসজিদের আকার ৬,৬০০ বর্গমিটার থেকে কমে ৫,০০০ বর্গমিটার হয়। ১৯৯৮ সালের নভেম্বর থেকে মসজিদটি বর্তমান স্থানেই অবস্থান করছে।

## স্থাপত্য
মসজিদটি আরবি, মিং, চিং স্থাপত্য শৈলীর সমন্বয়ে নির্মাণ করা হয়েছে। মসজিদে প্রবেশদ্বার প্রাচীর, দুইটি দরজা, গোসলখানা, অযুখানা, গ্রন্থাগার এবং প্রধান নামাজঘর আছে। গ্রন্থাগারে আরবি এবং চীনা ভাষায় রচিত ইসলামিক বই আছে। প্রথম গেটে মসজিদের নামযুক্ত একটি ট্যাবলেট রয়েছে। প্রথম দরজায় মসজিদের নামযুক্ত একটি ফলক আছে। দ্বিতীয় দরজায় চিং রাজবংশের শাসনকালের সময় তৈরি একটি ফলক আছে। ফলকে চারটি চীনা অক্ষর *কাই তিয়ান গু জিয়াও* (সর্বাধিক প্রাচীন ধর্ম) লেখা আছে। 

ছেংতু পাতালরেলের থিয়েনফু চত্বর স্টেশন থেকে পশ্চিমে হেঁটে যাওয়া যাবে এমন দূরত্বে মসজিদটি অবস্থিত।

## কার্যক্রম
মসজিদটিতে সিচুয়ান প্রদেশের  ইসলামিক সংঘের সদর দফতর আছে। 

## আরও দেখুন
* চীনে ইসলাম 
* চীনের মসজিদের তালিকা

## তথ্যসূত্র

বিষয়শ্রেণী:চীনের মসজিদ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:১৬শ শতাব্দীর মসজিদ
বিষয়শ্রেণী:১৬শ শতাব্দীতে চীনে প্রতিষ্ঠিত
ফোর মোর শটস প্লিজ!

**''ফোর মোর শটস প্লিজ**!* হচ্ছে [[অনু মেনন]] এবং [[নুপুর অস্থানা]] পরিচালিত [[অ্যামাজন প্রাইম ভিডিও]]তে প্রচারিত ওয়েবভিত্তিক একটি ভারতীয় টেলিভিশন অনুষ্ঠান। এই অনুষ্ঠানটি চারজন ত্রুটিযুক্ত নারীর (যাদের মধ্যে দুইজনের বয়স ৩০–৩৯-এর মধ্যে এবং দুইজনের বয়স ২০–২৯-এর মধ্যে) কাহিনীকে ঘিরে নির্মিত, যারা প্রেম, ভুল এবং [[মুম্বই|মুম্বইয়ের]] বারে টকিলা শট গ্রহণের মাধ্যমে সত্যিকার অর্থে নিজেদের জীবনকে উপভোগ করে। এই অনুষ্ঠানটি [[অ্যামাজন প্রাইম]] ভিডিওতে প্রচারিত প্রথম নারীকেন্দ্রিক অনুষ্ঠান (যেখানে প্রধান চরিত্রে শুধুমাত্র নারী অভিনয় করেছে), যেখানে [[সায়ানী গুপ্তা]], [[গুরবানি জাজ|বানি জে]], [[কীর্তি কুলহারি]] এবং [[মানবী গাগরু]]র মতো অভিনেত্রীরা অভিনয় করেছেন। অধিকাংশ পর্যালোচক এই অনুষ্ঠানটিকে "*সেক্স অ্যান্ড দ্য সিটি''র দেশী সংস্করণ" হিসেবে উল্লেখ করেছেন। এই অনুষ্ঠানের প্রথম মৌসুমটি ভারত হতে অ্যামাজন প্রাইম ভিডিওতে দেখা শীর্ষ ৩ অনুষ্ঠানের একটি ছিল এবং ২০২০ সালের মে মাসে মুক্তিপ্রাপ্ত দ্বিতীয় মৌসুমটি উক্ত মাধ্যমের "সর্বাধিক দেখা ভারতীয় অনুষ্ঠান'-এ পরিণত হয়েছে। দ্বিতীয় মৌসুম মুক্তি পাওয়ার পরপরই, অ্যামাজন জানায় যে এই অনুষ্ঠানের তৃতীয় মৌসুমের কাজ চলমান রয়েছে।

## অভিনয়ে
### মূল চরিত্র
*সায়নী গুপ্ত – দামিনী রিজভী রায় "ডি", একজন তদন্তকারী সাংবাদিক
*গুরবানি জাজ – উমং সিং, একজন উভকামী প্রশিক্ষক
*কীর্তি কুলহারি – অঞ্জনা মেনন, একজন আইনজীবী এবং তালাকপ্রাপ্ত মা
*মানবী গাগরু – সিধি প্যাটেল, একটি ধনী পরিবারের সন্তান

### পার্শ্ব চরিত্র
*লিসা রে – সমরা কাপুর
*মিলিন্দ সোমান – ডাক্তার আমির ওয়ার্সী
*জিয়া লখিয়ানী – আর্য মেনন
*নিল ভুপালম – বরুণ খান্না
*প্রতীক বব্বর – জয় ওয়াদিয়া
*অঙ্কুর রাঠি – অর্জুন নায়ের
*পরশ তোমার – মোহিত মেহতা
*সিমোন সিং – স্নেহা প্যাটেল
*অমৃতা পুরী – কাব্য অরোরা
*স্বপ্না পাব্বি – আকাঙ্ক্ষা মৈত্র
*রাজীব সিদ্ধার্থ – মিহির শাহ "মিহু পিহু"
*সমীর কোচর – শশাঙ্ক বোস
*প্রবল পাঞ্জাবী – অমিত মিশ্র
*শিবানী দান্ডেকার – সুস্মিতা সেনগুপ্ত
*পদ্মা দামোদরন – অপর্ণা সাহুকার
*মনিকা ডোগরা – দেবযানী রানা
*অনুরাধা চন্দন – আমিনা রিজভী রায়
*মধু আনন্দ চন্ধক – মিসেস সিং
*মোহিত চৌহান – মহেশ রায়
*নিমিশা মেহতা – মায়রা
*গৌরব শর্মা – বিনিল বর্মা

## পর্ব

### প্রথম মৌসুম

### দ্বিতীয় মৌসুম

## আরও দেখুন
* লিপস্টিক আন্ডার মাই বোরখা

## তথ্যসূত্র

## বহিঃসংযোগ
* 
* আমাজন.কমে ফোর মোর শটস প্লিজ!
* প্রাইম ভিডিওতে ফোর মোর শটস প্লিজ!

বিষয়শ্রেণী:২০১০-এর দশকের ভারতীয় টেলিভিশন ধারাবাহিক
বিষয়শ্রেণী:ভারতীয় ওয়েব ধারাবাহিক
বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:মুম্বইয়ের পটভূমিতে টেলিভিশন অনুষ্ঠান
বিষয়শ্রেণী:ভারতীয় এলজিবিটিকিউ সম্পর্কিত ওয়েব ধারাবাহিক
বিষয়শ্রেণী:অ্যামাজন প্রাইম ভিডিওয়ের মৌলিক অনুষ্ঠান
২০১৯ কুল্লু বাস দূর্ঘটনা

২০১৯ সালের ২০ জুন তারিখে, একটি অতিবোঝাই বাস  হিমাচল প্রদেশের  কুলু জেলার বানজার তহশিলে ধথ মরহ নামক স্থানে একটি গভীর নালায় গড়িয়ে পড়ে। দুর্ঘটনায় কমপক্ষে ৪৪ জন মারা যায় এবং ৩৪ জন আহত হয়। 

## দুর্ঘটনা
ব্যক্তিগত বাস নিবন্ধকরণ নম্বর (এইচপি ৬৬-৭০৬৫) কুল্লু-গাদাগুশাইনি রুটে চলাচল করতো। বাঞ্জার বাসস্ট্যান্ড থেকে দুই কিলোমিটার এটা ভাইযোথ এ কাছে মোড় নিতে দিয়ে পড়ে যায়।  ধোথ মোড়ের কাছাকাছি বাসটি যখন রাস্তার উপরের অংশে চলা শুরু করেছিল, তখন এটি বাঁকের কাছে এসে এটি বানজর নোলার উপত্যকায় পড়ে যায়। মৃতের সংখ্যা বেড়ে ৪৪ দাঁড়ায় এবং আহতদের অ্যাম্বুলেন্সে করে বানজর হাসপাতালে নেওয়া হয়। আহতরা বান্জার ও কুলু হাসপাতালে চিকিৎসাধীন ছিলো, গুরুতর আহতদের চন্ডীগড়ের পিজিআইএমআইআর- এ প্রেরণ করা হয়। ক্ষতিগ্রস্থদের মধ্যে বেশিরভাগই বাড়ি ফিরছিলো, তারা বানজার সরকারি ডিগ্রি কলেজের শিক্ষার্থী ছিল। 

## তদন্ত
হিমাচল প্রদেশের মুখ্যমন্ত্রী জয় রাম ঠাকুর অতিরিক্ত জেলা ম্যাজিস্ট্রেট কুল্লু পরিচালনায় একটি ম্যাজিস্টেরিয়াল তদন্তের নির্দেশ দেন। ঠাকুর বলেছিলেন যে অতিরিক্ত যাত্রী বোঝাইয়ের কারণে দোষী প্রমাণিত হলে বাসের মালিকদের বিরুদ্ধে কঠোর ব্যবস্থা নেওয়া হবে। 

## তথ্যসূত্র

বিষয়শ্রেণী:২০১৯-এ ভারতে বিপর্যয়
বিষয়শ্রেণী:কুল্লু জেলা
বিষয়শ্রেণী:হিমাচল প্রদেশে বিপর্যয়
বিষয়শ্রেণী:২০১৯-এ সড়ক দুর্ঘটনা
বিষয়শ্রেণী:ভারতে বাস দুর্ঘটনা
বিষয়শ্রেণী:হিমাচল প্রদেশের বিপর্যয়
বিষয়শ্রেণী:কুলু জেলা
২০১৯–২০ ইউক্রেনীয় প্রিমিয়ার লিগ

**২০১৯–২০ ইউক্রেনীয় প্রিমিয়ার লিগ** সোভিয়েত ইউনিয়নের পতনের পরে ইউক্রেনের শীর্ষ স্তরের ফুটবলের ২৯তম মৌসুম এবং ইউক্রেনীয় প্রিমিয়ার লিগ প্রতিষ্ঠার পর ১২তম মৌসুম।

শাখতার দোনেৎস্ক এই লিগের পূর্ববর্তী মৌসুমের চ্যাম্পিয়ন। এই মৌসুমে নিপ্রো-১ এবং কলস কভালিভকা ২০১৮–১৯ ইউক্রেনীয় প্রথম লিগ হতে যোগদান করেছিল এবং চর্নমরেৎস এবং আর্সেনাল কিয়েভ ২০১৯–২০ ইউক্রেনীয় প্রথম লিগে অবনমিত হয়েছিল।

## দল
### স্টেডিয়াম এবং অবস্থান

## তথ্যসূত্র

## বহিঃসংযোগ
* 
* campeones.ua-এ ২০১৯–২০ ইউক্রেনীয় প্রিমিয়ার লিগের সংবাদ, পরিসংখ্যান এবং অন্যান্য তথ্য

বিষয়শ্রেণী:ইউক্রেনীয় প্রিমিয়ার লিগের মৌসুম
বিষয়শ্রেণী:২০১৯–২০-এ ইউক্রেনীয় ফুটবল
বিষয়শ্রেণী:২০১৯–২০-এ ইউরোপীয় ফুটবল লিগ
বিষয়শ্রেণী:কোভিড-১৯ মহামারীর কারণে স্থগিত ফুটবল প্রতিযোগিতা
থাইউয়েন পুরাতন মসজিদ

**থাইউয়েন পুরাতন মসজিদ** () চিনের শানসি প্রদেশের থাইউয়েনের জিংহুয়ালিং শহরে অবস্থিত একটি মসজিদ। মসজিদটি **চিংশিউ মসজিদ** নামেও পরিচিত।

## ইতিহাস
তাং রাজবংশের(৬১৮-৯০৭) শাসনকালের  ৮ম শতাব্দীতে মসজিদটি প্রতিষ্ঠিত করা হয়। পরবর্তীতে একাদশ শতাব্দীর পরে মসজিদটিকে বেশ কয়েকবার সংস্কার ও পুনর্গঠন করা হয়। বর্তমান ভবনটি  মিং রাজবংশের সময় নির্মাণ করা।

## স্থাপত্য
মসজিদটি ঐতিহ্যবাহী চীনা স্থাপত্য শৈলীর আদলে নির্মাণ করা হয়েছে। মসজিদটি ৪৬০ বর্গমিটার এলাকা জুড়ে অবস্থিত। মসজিদে ৫০০ জন মুসল্লি একসাথে নামাজ আদায় করতে পারে। মসজিদের দুটি উঠান আছে। প্রধান ভবনে প্রবেশদ্বার, নামাজঘর, খুতবা দেওয়ার ঘর, ইমামের থাকার ঘর, গোসলখানা, সভাকক্ষ, অযুখানা এবং অন্যান্য সুবিধা আছে। মসজিদে চিং রাজবংশ (১৬৪৪-১৯১১) এবং মিং রাজবংশের (১৩৬৮-১৬৪৪) অনেক ধুনুচি এবং শিলালিপি আছে। মসজিদে হাতে লেখা কুর‍আন আছে।  নামাজঘরটি ঐতিহ্যবাহী চীনা, আরবি এবং ইসলামী স্থাপত্য শৈলীর সংমিশ্রণে তৈরি করা হয়েছে। সজ্জিত তোরণের দরজায় মসজিদের নামের ফলক আছে। মসজিদের স্বতন্ত্র বৈশিষ্ট্যটি হল ভিতরে থেকে কোনও ইট দেখা যায় না এবং বাইরে থেকে কোন কাঠ দেখা যায় না।

থাইউয়েনের রেলস্টেশন থেকে পশ্চিম দিকে মসজিদটি  অবস্থিত।

## চিত্রশালা

চিত্র:Taiyuan Mosque 02 2012-09.JPG
চিত্র:Taiyuan Mosque 03 2012-09.JPG  
চিত্র:Taiyuan Mosque 04 2012-09.JPG
চিত্র:Taiyuan Mosque 06 2012-09.JPG
চিত্র:太原清真寺125832.jpg
চিত্র:Taiyuan Mosque 05 2012-09.JPG


## আরও দেখুন
* চীনে ইসলাম 
* চীনের মসজিদের তালিকা

## তথ্যসূত্র

বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের মসজিদ
বিষয়শ্রেণী:৮ম শতাব্দীর মসজিদ
স্টার অব মহীশূর

***স্টার অব মহীশূর***  হ'ল একটি ভারতীয় ইংরেজি ভাষার সান্ধ্যকালীন দৈনিক পত্রিকা  ভারতের মহীশূর থেকে প্রকাশিত। এই পত্রিকাটি ১৯৭৮ সালে চালু হয়েছিল।  এর প্রতিষ্ঠাতা, সম্পাদক এবং প্রকাশক হলেন উদ্যোক্তা এবং লেখক কেবি গণপতি।

## বিতর্ক
২০২০ সালের ৬ এপ্রিল সম্পাদক কেবি গণপতি ও এম গোবিন্দ গৌড়ের লেখা "বেড আপেলস ইন দ্য বাসকেট" শীর্ষক একটি নিবন্ধ প্রকাশিত হয়েছিল। নিবন্ধটির লেখা হুবহু তুলে ধরা হলো "The presence of bad apples cannot be wished away. They are there in whatever way one wants to identify them, doesn’t matter if it is religious, political or social, taking care not to generalise. An ideal solution to the problem created by bad apples is to get rid of them, as the former leader of Singapore did a few decades ago or as the leadership in Israel is currently doing."

এটা ব্যাখ্যা করা হয়েছিল যে, সম্পাদকরা মুসলিম সম্প্রদায়ের লোকদের উল্লেখ করছেন এবং গণহত্যার ডাক দিচ্ছেন। নিবন্ধটির বক্তব্য ব্যাপকভাবে বিরোধিতা করা হয়েছিল এবং ক্ষোভ প্রকাশ করা হয়েছিল। সম্পাদকীয়তে একটি ক্ষমা প্রার্থনা জারি করে জানিয়েছে যে, নিবন্ধটি মূলত কোভিড -১৯ এর বিস্তারকে কেন্দ্র করে লেখা হয়েছিল। 

## আরো দেখুন

* 
* ভারতের সংবাদপত্রের তালিকা 
* কর্ণাটকের গণমাধ্যম 
* ভারতের গণমাধ্যম

## তথ্যসূত্র

## বহিঃসংযোগ

*  
* ই-পেপার ''স্টার অব'' ''মহীশূর''

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:১৯৭৮-এ প্রতিষ্ঠিত সংবাদপত্র
বিষয়শ্রেণী:১৯৭৮-এ কর্ণাটকে প্রতিষ্ঠিত
দ্য সেন্টিনেল (গুয়াহাটি)

***দ্য সেন্টিনেল*** একটি ইংরেজি দৈনিক পত্রিকা যা ১৯৮৩ সালে  ভারতের আসাম রাজ্যের গুয়াহাটি শহরে চালু হয়েছিল।  এটি আসামে অত্যন্ত প্রচারিত দৈনিক  এবং এর ভাষা এবং বৌদ্ধিক ধারণার জন্য লোকেরা তাকে পছন্দ করে। এটির শক্তিশালী সম্পাদকীয় ভাষ্যই সংবাদপত্রের মূল শক্তি। এর চারটি সংস্করণ গুয়াহাটি, ডিব্রুগড়, শিলং এবং ইটানগর থেকে একসাথে প্রকাশিত।

## ইতিহাস
এটি প্রথম প্রকাশিত হয়েছিল ১৯৮৩ সালে  এবং প্রবীণ সাংবাদিক ধীরেন্দ্র নাথ বেজবাড়ুয়াকে প্রতিষ্ঠাতা সম্পাদক হিসাবে নির্বাচিত করা হয়েছিল। সংবাদপত্রটি দীর্ঘকাল ধরে সম্পাদনা করেছেন মিঃ বেজবাড়ুয়াহ, যিনি ভারতের সম্পাদকদের গিল্ডের প্রাক্তন সভাপতিও ছিলেন।  আসামের প্রাক্তন ডিজিপি এবং সাহিত্যিক হরেকৃষ্ণ ডেকা এবং প্রখ্যাত সাংবাদিক গৌরী শঙ্কর কলিতাও এক সময় এই পত্রিকার সম্পাদক ছিলেন। অডিট ব্যুরো অব সার্কুলেশন (এবিসি) এর মতে, সেন্টিনেল তার ভগিনী প্রকাশনাগুলির সাথে মিলিতভাবে উত্তর পূর্ব ভারতে সর্বাধিক প্রচলন করেছে। 

## তথ্যসূত্র

## আরো দেখুন
* *[[দ‌্য আসাম ট্রিবিউন|দ্য আসাম ট্রিবিউন]]* 
* *[[জি প্লাস]]*

## বহিঃসংযোগ
* 

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:১৯৮৩-এ আসামে প্রতিষ্ঠিত
বিষয়শ্রেণী:আসামের সংবাদপত্র
বিষয়শ্রেণী:১৯৮৩-এ প্রতিষ্ঠিত প্রকাশনা
বেঙ্গালুরু মিরর

***বেঙ্গালুরু মিরর***  হ'ল একটি  ইংরেজি ভাষার দৈনিক সংবাদপত্র যা ভারতের বেঙ্গালুরুতে প্রকাশিত হয়। এটি একটি বিশিষ্ট সংবাদপত্র এবং এটি শহরের দ্বিতীয় বৃহত্তম প্রচারিত ইংরেজি সংবাদপত্র।

## ''বিজয় টাইমস''
*বিজয় টাইমস* ছিল একটি ইংরেজি সংবাদপত্র, যা ডিসেম্বর ২০০২ সালে বিজয়ানন্দ প্রিন্টার্স কর্তৃক শুরু হয়েছিল। ২০০৬ সালে বেনেট, অ্যান্ড কোলম্যান কোং লিমিটেড এটিকে কিনেছিল, যা ভারতের শীর্ষস্থানীয় পত্রিকা *[[দ্য টাইমস অব ইন্ডিয়া|টাইমস অফ ইন্ডিয়ার]]*  প্রকাশক। ২০০৭ সালের ৭ জুন এর প্রকাশনা বন্ধ করে দেয় এবং *বেঙ্গালুরু মিরর* দ্বারা প্রতিস্থাপিত হয়।

## তথ্যসূত্র

## বহিঃসংযোগ

* ''বেঙ্গালুরু মিরর''

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:ভারতের বিলুপ্ত সংবাদপত্র
বিষয়শ্রেণী:২০০৩-এ কর্ণাটকে প্রতিষ্ঠিত
বিষয়শ্রেণী:২০০৭-এ ভারতে বিলুপ্ত
বিষয়শ্রেণী:টাইমস গ্রুপের প্রকাশনা
বিষয়শ্রেণী:বেঙ্গালুরু
দ্য সানডে গার্ডিয়ান

***সানডে গার্ডিয়ান*** হলেন একটি ভারতীয় সংবাদপত্র, এটি সাংবাদিক ও রাজনীতিবিদ এম জে আকবর দ্বারা প্রতিষ্ঠিত এবং বর্তমানে এটি আইটিভি নেটওয়ার্কের মালিকানাধীন।  এটি ৩১ জানুয়ারী ২০১০ এ নয়াদিল্লি থেকে চালু হয়েছিল এবং এটি নয়াদিল্লি, মুম্বই এবং চণ্ডীগড়ে মুদ্রিত হয়েছে।  ৪০ পৃষ্ঠার পত্রিকাটি ২০ পৃষ্ঠার দুটি বিভাগে বিভক্ত: *সানডে গার্ডিয়ান* এবং *গার্ডিয়ান ২০*। তারা একসাথে সংবাদ, তদন্ত, মতামত, বিনোদন, জীবনযাত্রা এবং মানুষের আগ্রহের বিষয়গুলি সরবরাহ করে। 

সংবাদপত্রটি এখন আইটিভি নেটওয়ার্কের একটি অংশ  যা ইন্ডিয়া নিউজ এবং নিউজএক্স চ্যানেলগুলিও চালায়। 

## সন্তুষ্ট
২০১১ সালের নভেম্বরে কয়লা ব্লক বরাদ্দকে কেন্দ্র করে তৈরি হওয়া বিতর্ক সম্পর্কে এটিই প্রথম প্রতিবেদন করেছিলেন। 

এই সংবাদপত্রটিই প্রথম রিপোর্ট করেছিল যে, জাতীয় তদন্তকারী সংস্থার একটি নোট রয়েছে, যাতে আছে লস্কর-ই-তৈয়িবা সন্ত্রাসী ডেভিড হেডলি লস্কর-ই-তৈয়িবার সন্ত্রাসবাদী হিসাবে ইশরাত জাহানের নাম উল্লেখ করেছিলেন। 

## তথ্যসূত্র

## বহিঃসংযোগ

* 

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:অবচিত চিত্র সিনট্যাক্স ব্যবহার করা পাতা
বিষয়শ্রেণী:২০১০-এ দিল্লিতে প্রতিষ্ঠিত
বিষয়শ্রেণী:দিল্লির সংবাদপত্র
বিষয়শ্রেণী:রবিবারের সংবাদপত্র
বিষয়শ্রেণী:২০১০-এ প্রতিষ্ঠিত সংবাদপত্র
সিম কার্ড

সিম (SIM) একটি স্মার্ট পরিচয় ব্যবস্থা। এর পূর্ণরুপ - 'সাবসক্রাইবার আইডেনটিটি মডিউল' (subscriber identification module) যার বাংলা অর্থ 'গ্রাহক পরিচিতি মডিউল'। এটি একটি সমন্বিত বর্তনী (integrated circuit) যা মোবাইল ফোনের জন্য প্রয়োজনীয় 'সার্ভিস সাবসক্রাইবার কী' (service-subscriber key (IMSI)) এর সাথে সংযুক্ত।

## রবি সিম
ই-সিম এর পূর্ণ রুপ হচ্ছে এম্বেডেড সিম। এটি একটি প্রোগ্রাম যোগ্য সিম কার্ড যা ডিভাইস এর সাথে এম্বেডেড থাকে।

## নকশা
থাম্ব|সিম চিপের গঠন এবং প্যাকেজিং

সিম কার্ডগুলির জন্য তিন ধরনের অপারেটিং ভোল্টেজ রয়েছে:
,  এবং  (আইএসও/আইইসি ৭৮১৬- ৩ শ্রেণীর এ, বি ও সি)। ১৯৯৮ সালের আগে চালু হওয়া সিম কার্ডের অধিকাংশের অপারেটিং ভোল্টেজ ৫ ভোল্ট ।

আধুনিক সিম কার্ডগুলি গ্রাহক দ্বারা ব্যবহার করার সময় অ্যাপ্লিকেশন লোড করার অনুমতি দেয়।

## তথ্যসূত্র

## বহিঃসংযোগ

বিষয়শ্রেণী:প্রযুক্তি
বিষয়শ্রেণী:জার্মান উদ্ভাবন
বিষয়শ্রেণী:স্মার্ট কার্ড
ওয়েজ আর্নার্স কল্যাণ বোর্ড

**ওয়েজ আর্নার্স কল্যাণ বোর্ড** () একটি সরকারি কল্যাণ বোর্ড যা প্রবাসী বাংলাদেশী শ্রমিকদের কল্যাণের জন্য কাজ করে। এটি ঢাকা, বাংলাদেশে অবস্থিত।

## ইতিহাস
মজুরি উপার্জনকারী কল্যাণ বোর্ড ১৯৯০ সালে প্রতিষ্ঠিত হয়েছিল মজুরি উপার্জনকারীদের কল্যাণ তহবিল পরিচালনা করার জন্য যা একসাথে শুরু হয়েছিল।  এটি একটি আন্ত-সরকারী অফিসিয়াল বোর্ড দ্বারা পরিচালিত হয়। মজুরি উপার্জনকারী কল্যাণ বোর্ড আইন -২০১৬ এর মাধ্যমে বোর্ডকে একটি বিধিবদ্ধ সংস্থা হিসেবে তৈরি করা হয়েছিল। পরে প্রবাসী কল্যাণ বোর্ড আইন, ২০১৭ এর মাধ্যমে বোর্ডটি আরও জোরদার করা হয়েছিল। এটি বাংলাদেশ সরকারের প্রবাসী কল্যাণ ও বৈদেশিক কর্মসংস্থান মন্ত্রণালয়ের অধীনে রয়েছে। এটি জনশক্তি কর্মসংস্থান ও প্রশিক্ষণ ব্যুরো'র সহায়ক হিসাবে কাজ করে।

## তথ্যসূত্র

বিষয়শ্রেণী:প্রবাসী কল্যাণ ও বৈদেশিক কর্মসংস্থান মন্ত্রণালয় (বাংলাদেশ)
বিষয়শ্রেণী:বাংলাদেশের সরকারি বোর্ড
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৯০-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশী বিক্ষিপ্ত উদ্বাসন
বিষয়শ্রেণী:১৯৯০-এ প্রতিষ্ঠিত সরকারি সংস্থা
বড় হলদেকুড়ালি

*বড় হলদেকুড়ালি*  (বৈজ্ঞানিক নাম: *Chrysophlegma flavinucha*)  *Picidae* গোত্রের অন্তর্গত *Chrysophlegma* গণের অন্তর্ভুক্ত এক প্রজাতির পাখি।এই প্রজাতিটি উত্তর ও পূর্ব ভারত থেকে দক্ষিণ-পূর্ব চীন, ইন্দোচীন, হাইনান এবং সুমাত্রা থেকে পূর্ব এশিয়ার অঞ্চলসমুহে পাওয়া যায়। পাখিটি বাংলাদেশের চট্টগ্রাম, সিলেট, খুলনার বনাঞ্চলে দেখা যায়।

## বিবরণ
বড় হলদেকুড়ালি আকারে বড়; পলক জলপাই-সবুজ রঙের এবং গলার পালক হলুদ। পাখিটির বুকের পালক গাঢ় জলপাই-সবুজ। ঝুটি রং বাদামি। এদের ঠোঁট ও চোখের পাশ সাদা।
 
## বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত। পাখিটি হলুদ-গলা কাঠঠোকরা নামেও পরিচিত।
## চিত্রশালা

Picus flavinucha 585.jpg
Greater Yellownape (female).JPG

## তথ্যসূত্র

বিষয়শ্রেণী:নেপালের পাখি
বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:১৮৩৪-এ বর্ণিত পাখি
বিষয়শ্রেণী:পূর্ব হিমালয়ের পাখি
তালিয়েন মসজিদ

**তালিয়েন মসজিদ** () চীনের লিয়াওনিং প্রদেশের তালিয়েনের চিকাং শহরে অবস্থিত একটি মসজিদ। মসজিদটি ৯৬ নং বেইজিং পৌরজেলাতে অবস্থিত।

## ইতিহাস
১৯২২ সালে মসজিদ নির্মাণ শুরু হয় এবং ১৯২৫ সালে নির্মাণ কাজ শেষ হয়। ১৯৫৮ সাল থেকে হাজী পাই ইউনশিং () মসজিদের ইমামতি করছেন। সাংস্কৃতিক বিপ্লবের সময় থেকে ১৯৭৯ সাল পর্যন্ত মসজিদে নামাজ পড়া বন্ধ ছিল। ১৯৮৯ সালের এপ্রিলে মসজিদের নতুন ভবনের কাজ শুরু হয় এবং ১৯৯০ সালের ২৮শে অক্টোবর নির্মাণ কাজ শেষ হয়। ২০০৫ সালের হিসেবে মসজিদটি তালিয়েন শহরের দশটি মসজিদের একটি ছিল।

## স্থাপত্য
মসজিদটি ১,২০০ বর্গমিটার এলাকা জুড়ে অবস্থিত। মসজিদটি আরব স্থাপত্যশৈলীর আদলে নির্মাণ করা হয়েছে। মসজিদের উপরে বিশাল সবুজ রঙের একটি গম্বুজ আছে। মসজিদের ভবনটি তিনতলাবিশিষ্ট ও ভবনের চার কোণায় চারটি মিনার আছে। ভবনে সাদা ও সবুজ রঙের টালি ব্যবহার করা হয়েছে। প্রথম তলায় গোসলখানা ও অযুখানা; দ্বিতীয় তলায় ইমামদের কার্যালয় এবং থাকারঘর এবং তৃতীয় তলায় পুরুষ ও মহিলাদের আলাদা আলাদা নামাজঘর আছে। মসজিদটি একটি ছাত্রাবাস এবং হালাল রেস্তোরাঁ পরিচালনা করে। 

তালিয়েন মেট্রোর শিয়াংলুচিয়াও স্টেশনের দক্ষিণ-পূর্বে হেঁটে যাওয়া যাবে এমন দূরত্বে মসজিদটি অবস্থিত।

## আরও দেখুন
* চীনের মসজিদের তালিকা 
* চীনে ইসলাম

## তথ্যসূত্র

বিষয়শ্রেণী:চীনের মসজিদ
বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:প্রথাগত চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:১৯২৫-এ সম্পন্ন মসজিদ
ছোট হলদেকুড়ালি

**ছোট হলদেকুড়ালি** *(Picus chlorolophus)* হল এক ধরনের কাঠঠোকরা, যা ক্রান্তীয় ও উপ-ক্রান্তীয় এশিয়াতে এবং প্রাথমিকভাবে ভারতীয় উপমহাদেশে এবং দক্ষিণ-পূর্ব এশিয়ায় ব্যপকভাবে বিচরণ এবং প্রজনন করে থাকে। পাখিটি ভারত, ভুটান, নেপাল, বাংলাদেশ এবং শ্রীলঙ্কা থেকে পূর্ব দিকে থাইল্যান্ড, মিয়ানমার, কম্বোডিয়া, লাওস, ইন্দোনেশিয়া, মালয়েশিয়া এবং ভিয়েতনাম পর্যন্ত রয়েছে। এই প্রজাতি সম্পর্কে জড়িত বেশিরভাগ বৈজ্ঞানিক জ্ঞান ভারতের বিভিন্ন অঞ্চলে প্রথাগত অধ্যয়ন থেকে প্রাপ্ত।

## বাস্তুসংস্থান
এটি একটি জঙ্গলের প্রজাতি, যা গাছের গর্তে বাসা বেঁধে দু'টি থেকে চারটি পর্যন্ত সাদা ডিম দিয়ে থাকে। অন্যান্য কাঠঠোকরার মতো এই প্রজাতির একটি তীক্ষ্ণ ঠোঁট, গাছের কাণ্ডে ভর রাখতে সহায়তা দিতে একটি শক্ত লেজ এবং জাইগোড্যাক্টিল বা "জোড়া" পায়ের পাতা রয়েছে, যার সামনে এবং পেছনে দু'টি করে আঙ্গুল রয়েছে। এর দীর্ঘ জিহ্বা পোকা ধরতে সহজেই নির্গত হতে পারে।

## বিবরণ
লার্জিশ প্রজাতির ছোট হলদেকুড়ালি ২৭ সে.মি. দৈর্ঘ্যের হয়ে থাকে। পাখিটিতে অন্যান্য কাঠঠোকরার আকার রয়েছে। এটির মাথার উপর থেকে ঘাড়ের পেছন দিকের অংশটি উজ্জ্বল হলুদ বর্ণের। ঘাড় এবং বুক সবুজ এবং পেট শ্বেতবর্ণের, যা সূক্ষ্মভাবে সবুজবর্ণ দিয়ে ঢাকা থাকে। এটির পশ্চাৎভাগ এবং লেজ কালোবর্ণের হয়ে থাকে।

প্রাপ্তবয়স্ক পুরুষ ছোট হলদেকুড়ালির দেহে গলা শ্বেত এবং মাথা সবুজবর্ণের হয়ে থাকে। এটির চোখের উপরে এবং ঘাড়ের পেছনের দিকে লালবর্ণ থাকে এবং মুখের উপর লাল রেখা থাকে। মহিলা ছোট হলদেকুড়ির কানের পালকাবরণের উপরে কেবল একটি লাল দাগ থাকে। অল্প বয়স্ক পাখিগুলি মহিলা ছোট হলদেকুড়ির মতো, তবে দুর্বল হয়ে থাকে। ভারতীয় উপদ্বীপে এটির উপ-প্রজাতিগুলির মাথা ধূসরবর্ণের হয়ে থাকে।

## প্রজাতি
এর তিনটি উপ-প্রজাতি নিয়ে জানা যায়:-

* *ক্লোরোপাস* - হিমালয়
* *ক্লোরিগাস্টার* - উপদ্বীপ 
* *ওয়েলসি* - শ্রীলঙ্কা

## চিত্রশালা
[thumb|[ভিয়েতনাম|ভিয়েতনামে *ছোট হলদেকুড়ালি*]]

## তথ্যসূত্র

* *Birds of India* by Grimmett, Inskipp and Inskipp, 
* *Birds of South Asia: The Ripley Guide* by Pamela C. Rasmussen and John C. Anderton, 

বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:১৮১৮-এ বর্ণিত পাখি